Desaťnožce

Desaťnožce (lat. Decapoda) je rad kôrovcov.

Charakteristika podľa V. Franca 2005 
Do tohto radu patria malé druhy, ale i najväčšie recentné článkonožce. U väčšiny druhov sa prejavuje tendencia k tvorbe silného panciera, inkrustovaného CaCO3. Hlava zrastá so všetkými hrudnými somitmi v pereion, často nazývaný i hlavohruď, čo v tomto prípade nie je až taká chyba, ako u iných kôrovcov. Predná časť pereionu, tvorená hlavou a prvými troma hrudnými somitmi s maxillipedami, môže byť oddelená švom (mnohé Reptantia). Zadná časť pereionu má 5 somitov a nesie 5 párov kráčavých nôh, z ktorých 1. pár je obyčajne vyvinutý ako silné klepetá. Celý pereion je krytý štítom (karapax), ktorý po bokoch neprirastá k telu, ale v týchto miestach vytvára štrbinovité dutiny, v ktorých sú žiabre. Bruško (okrem Brachyura) má krátke nôžky, ktoré slúžia na plávanie (Natantia), alebo u samíc na nosenie vajíčok (Macrura). Prvý 1 až 2 páry bruškových nôžok sú premenené na kopulačné nôžky (gonopody). Na hlave sú tykadlá (antennae), dvojvetvové tykadielka (antennulae), mandibuly a 2 páry maxíl s príveskami (palpi), ktoré sú rudimentami endopoditov príslušných končatín; ich stavba však nemá taký systematický význam, ako u vzdušnicovcov. Zložené oči sú na stopkách. Vývin je nepriamy cez zoeu, ktorá sa obyčajne cez prechodné larválne medzištádium anamérnym spôsobom mení na dospelého kôrovca. Sladkovodné raky majú štádium zoey potlačené a ich vývin je epiméria.

Systematika 
Nový systém (podľa De Grave et al. 2009)
Desaťnožce (Decapoda):Slovenské názvy podľa  
podrad Dendrobranchiata Bate, 1888
podrad Pleocyemata Burkenroad, 1963
infrarad Stenopodidea Bate, 1888
infrarad Caridea Dana, 1852(=(??)Natantia - porovnaj nižšie) 
infrarad raky (Astacidea) Latreille, 1802 (=(??)Reptantia - porovnaj nižšie) 
infrarad Glypheidea Winckler, 1882
infrarad Axiidea de Saint Laurent, 1979b
infrarad Gebiidea de Saint Laurent, 1979
infrarad Achelata Scholtz & Richter, 1995
infrarad Polychelida Scholtz & Richter, 1995
infrarad pustovnícke kraby (Anomura) MacLeay, 1838
infrarad kraby (Brachyura) Linnaeus, 1758

Taxóny Axiidea a Gebiidea sa donedávna zvykli spájať do taxónu Thalassinidea.

Staršie systémy 
Podľa Mikko's Phylogeny Archive 2004 a Martin a Davis 2001:Decapoda:
 Dendrobranchiata (Penaeidea)
 Pleocyemata
 Stenopodidea
 Caridea
 Anomura 
 Brachyura
 Reptantia (Macrura Reptantia)
 Astacidea
 Palinura
 Thalassinidea
Bývalé "Natantia" je rozdelené medzi Dendrobranchiata, Stenopodidea a Caridea.

Podľa Vlka 2001 (uvádzame len latinské názvy):rad Decapoda:
 podrad Dendrobranchiata
 podrad Caridea = Natantia 
 podrad Astacidea = Reptantia
 podrad Palinura  
 podrad Anomura 
 podrad Brachyura

Podľa V. Franc 2005 (a O. Ferianc 1978):rad desaťnožce (Decapoda):
podrad plávajúce desaťnožce/plávavce/kráčajúce desaťnožce (Natantia) 
podrad lezúce desaťnožce/lozivce (Reptantia)
skupina čeľadí raky (Macrura) - napr. čeľade langustovité (Palinuridae), homárovité (Homaridae), pustovnícke kraby (Eupaguridae), rakovité (Astacidae)
skupina čeľadí kraby (Brachyura)

Podľa Stöcker, F.W. (ed.): Biologie - Band 2, 1986, Leipzig (uvádzame len latinské názvy): rad Decapoda:
podrad Natantia - čeľade Penaeidae, Pandalidae, Palaemonidae a Crangonidae
podrad Reptantia
oddelenie Palinura - čeľade Palinuridae a Scyllaridae
oddelenie Astacura - čeľade Homaridae a Astacidae
oddelenie Anomura - čeľade Paguridae, Coenobitidae, Lithodidae
oddelenie Brychyura - čeľade Calapidae, Majidae, Cancridae, Portunidae, Potamonidae, Ocypodidae, Grapsidae a Gecarcinidae

Referencie